Љубе Бошкоски - Википедија

# Љубе Бошкоски

### Од Википедија, слободна енциклопедија

Љубе Бошкоски
24 октомври, 1960 - денес
Прекар: | Брат Љубе
Роден во: | с. Челопек, Тетовско, С. Р. Македонија
Служба во: | Република Македонија
Време на служба: | 1998 - 2002
Чин: | Министер за внатрешни работи на Република Македонија
Единици: | Армија на Република Македонија (АРМ)
Командува/л со: | Волци Лавови
Битки/војни: | Немири од 2001
Други занимања: | слаткарство

Љубе Бошкоски, познат и како „Брат Љубе“ (р. 24 октомври 1960 во с. Челопек, Тетовско) е македонски политичар и поранешен министер за внатрешни работи. Моментално е притворен во затворот Шевенинген, Холандија под обвинение за воени злосторства од страна на Хашкиот трибунал.

## [уреди] Образование

Дипломирал на Правниот факултет во Скопје во 1985 година. По дипломирањето работи како приправник во суд, а потоа како правник на Фондот за здравствено осигурување во Ровињ - Хрватска.

## [уреди] Политичка кариера

По парламентарните избори во 1998 година и победата на ВМРО-ДПМНЕ, именуван е за заменик на Директорот на Дирекцијата за безбедност и контраразузнавање (ДБК) во Министерството за внатрешни работи на Република Македонија. На 31 јануари 2001 година, именуван е за Државен секретар во МВР. Од 15 мај 2001 година во широката владина коалиција назначен е за Министер за внатрешни работи на Република Македонија.

По парламентарните избори на 15 септември 2002 година, разрешен е од функцијата Министер и станува пратеник во Собранието на Република Македонија. Во април 2004 година Бошкоски со собрани 10.000 потписи се кандидира на претседателските избори, но од страна на Државната изборна комисија неговата кандидатура беше отфрлена заради неисполнување на условот за 15 години непрекинато живеење во Република Македонија.

## [уреди] Обвиненија

Во мај 2004 година од страна на парламентарната комисија за мандатно-имунитетни прашања, одземен му е пратеничкиот имунитет, поради сомневање за негова вмешаност во случајот Раштански Лозја, поточно за потикнување на убиство на 6 пакистански и еден индиски државјанин на 3 март 2002 година. По обидот за негово повикување од страна на истражен судија, заминува за Хрватска, каде што се пријавува во полициската станица во Загреб. По објавената меѓународна потерница и доставеното барање за негово судење во Хрватска од страна на Министерството за правда на Република Македонија, Бошкоски е притворен во затворот во Пула. По шестмесечна истрага, основниот јавен обвинител Нуиќ покренува обвинение за вмешаност на Бошкоски за извршени седум дела на убиство, но судењето не отпочнало заради барањето од Судот за воени злосторства во Хаг да биде депортиран во затворот во Шевенинген за случајот Љуботен, поточно за убиство на 10 цивили на 12 август 2002 година во селото Љуботен. На 22 април 2005 година Основниот суд во Скопје донесе ослободителна пресуда за 4 обвинети во случајот Раштански лозја, па се очекува и судот во Пула, кој го замрзнал предметот заради заминување на Бошкоски во Хаг, да го ослободи за истот случај.

Бошковски, заедно со Јохан Тарчуловски е моментално притворен во затворот Шевенинген под обвинение од Хашкиот трибунал за воени злосторства и неговата судска постапка е во процес.

## [уреди] Авторство

Автор е на делото Мојата борба за Македонија.

## [уреди] Цитати

- „Не признавам борба за Македонија без нејзин триумф“.

## [уреди] Надворешни врски

- Официјална страница на Љубе Бошкоски
- Страница на Македонското патриотско друштво „Љубе Бошкоски“

Преземено од "http://mk.wikipedia.org../../../%D1%99/%D1%83/%D0%B1/%D0%89%D1%83%D0%B1%D0%B5_%D0%91%D0%BE%D1%88%D0%BA%D0%BE%D1%81%D0%BA%D0%B8_fd90.html"

Категории: Македонски политичари | Министри за внатрешни работи на Република Македонија | Обвинети од Хашкиот трибунал

##### Views

- Статија
- Разговор
- Тековна верзија

##### Пребарај

##### Други јазици

- English